Jonas Čepulis (1987)

Jonas Čepulis (1987 m. rugpjūčio 14 d. Anykščiuose – 2023 m. rugpjūčio 18 d.) – Lietuvos teatro aktorius.Netektis teatro pasaulyje – mirė aktorius Jonas Čepulis, kolegos jį prisimena kaip mąslų, ieškojusį nepaviršutiniškų atsakymų lrt.ltIn Memoriam aktoriui Jonui Čepuliui (1987 08 14 – 2023 08 18) miltinioteatras.lt

 Biografija 

Augo pedagogų Kęstučio ir Virginijos Čepulių šeimoje. 1994-2001 m. mokėsi Burbiškio pagrindinėje mokykloje (Anykščių raj.), 2001–2006 m. baigė Anykščių Antano Vienuolio vidurinę mokyklą. Kaip vienas geriausių abiturientų, dalyvavęs vaidybos mėgėjų, skaitovų veikloje, 2006 m. gavo Antano Bulotos premiją. 2006–2010 m. studijavo Lietuvos muzikos ir teatro akademijoje, baigė vaidybos studijų programą ir įgijo aktoriaus išsilavinimą. Buvo įstojęs į Algirdo Latėno ir Gedimino Storpirščio aktorių-lėlininkų kursą.Aktorius Jonas Čepulis: „Baimė paralyžiuoja žmogų iš vidaus“ 15min. 2010–2022 m. dirbo Panevėžyje, Juozo Miltinio dramos teatro aktoriumi.

 Kūryba 

Didžiąją karjeros dalį praleidęs Panevėžio scenoje, J. Čepulis vaidino įvairaus žanro spektakliuose, sukūrė apie 30 vaidmenų. 2017 m. Valdovų rūmų šiuolaikinio teatro spektaklyje atliko vieną įsimintiniausių, pagrindinį Mindaugo vaidmenį pagal Justino Marcinkevičiaus dramą „Mindaugas“.Karalių Mindaugą vaidinantis Jonas Čepulis: „Poema apie tai, kas išliks amžiams“ lrytas.lt Kiti žymesni vaidmenys:
 „Korikas“ Džonas Rutas (A. Špilevojus „Šv. Speigas“, 2022)
 Nikolajus Gogolis (N. Gogolis „Apsiaustas“, 2021)
 Gustav Jensen (I. Vyrypajevas, „Irano konferencija“ 2020)
 Kalinys, buvęs maištininkas, vėliau adjutantas (S. Mrožekas „Provokatoriai“, 2019)
 Pranas (A. Škėma „Pabudimas“ 2018)
 Milošas (B. Hrabalas „Stotelė“, 2017)
 Akopas Terteraantas (A. Cagareli „Chanuma“, 2017)
 Jaunas vyras (T. Džiudženoglu „Lavina“, 2016)
 Jakobas Rundis, jaunas plevėsa (L. Ruohonen „Vyšnia šokolade“, 2016)
 Autorius (A. Čechovas „Rotšildo smuikas“, 2014)

 Įvertinimas 

 „Auksinio scenos kryžiaus“ nominacija kategorijoje „Aktorių ansamblis“ (2021).Auksiniam scenos kryžiui nominuotas ir J. Miltinio teatro aktorių ansamblis paninfo.lt
 Dalios Tamulevičiūtės giminių įsteigtas prizas (kartu su kitais už vaidmenį spektaklyje „Irano konferencija“ profesionalių teatrų festivalyje Varėnoje, 2021).Nominuoti D. Tamulevičiūtės teatrų festivalio laureatai alytusplius.lt

 Šaltiniai 

 Nuorodos 

 Jonas Čepulis anykstenai.lt

Kategorija:Lietuvos aktoriai